Ինչպես տեղեկացրել էինք, Գեղարքունիքի փոխմարզպետ Անդրանիկ Հակոբյանի որդու՝ Հայկ Հակոբյանի (Նորատուսցի Հայկո) սպանությունից մոտ մեկ տարի է անցել, սակայն Նորատուս գյուղում դեռ լարվածությունը պահպանվում է: Նրա սպանության մեջ մեղադրվում է 20-ամյա Մեխակ Հարությունյանը: Օրեր առաջ Նորատուսում հրկիզել են Հարությունյանի բարեկամի՝ Ամուր Ասոյանին պատկանող բեռնատար մեքենան: Շրջանառվող խոսակցությունների համաձայն՝ հրկիզումը կապ ունի փոխմարզպետի որդու՝ Հայկ Հակոբյանի սպանության հետ: Սպանված Հայկ Հակոբյանը Նորատուսցի Ալիկ եւ Արա Բանդուրյանների մորեղբոր որդին է, եւ վենդետայի վարկածը չիբացառվում: